cyanic-selkie/wikianc huggingface dataset:
Бајк Рио
Бајк Рио - јавен систем за изнајмување велосипеди во Рио де Жанеиро, Бразил. Системот започнал со работа во октомври 2011 година и е финансиран од страна на општинската власт на Рио де Жанеиро во соработка со банката Итау, а управуван од страна на приватниот концесионер Серттел. Системот има 4000 велосипеди кои се достапни за изнајмување на 400 станици низ неколку населби во градот. Станиците за изнајмување работат на сончеви плочи.
Грајчен кај Биргел
Грајчен кај Биргел (Graitschen bei Bürgel) — општина во округот Зале-Холцланд, во сојузната покраина Тирингија, Германија.
Географија
Грајчен се наоѓа во долината на Глајзе.
Во општинското подрачје се наоѓа дел на Алтер Глајсберг.
Соседни општини
Соседни општини се Таутенбург на север, Поксдорф на исток, Наусниц и градот Биргел на југ, како и Јеналебниц и Лебершиц на запад.
Тоби Гад
Тобијас „Тоби“ Гад е продуцент и текстописец сместен во Лос Анџелес од Германија, најпознат по соработката во пишувањето на песните: „Big Girls Don't Cry“ Ферги, „If I Were a Boy“ на Бијонсе Ноулс и „Untouched“ од The Veronicas.
Спретли
Островите Спретли се составени од околу 100 помали островчиња или гребени. Тие се обиколени со големи рибарски зони и потенцијални нафтени и гас полиња. Поради тоа и стратешката положба тие се предмет на спор помеѓу Брунеи, Тајван, НР Кина, Филипини, Малезија и Виетнам. Околу 45 острови веѓе се воено окопирани и на вив се наоѓа веќе војска на Кина, Малезија, Тајван, Виетнам и на Филипините. Брунеите тука формираа риболовна зона, но се активно вклучени во спорот.
Мега (Лактиње)
Мега — археолошко наоѓалиште во охридското село Лактиње, Општина Дебрца. Претставува населба од средниот век.
Се наоѓа на околу 3 км југозападно од селото и лево од патот за планината Зајгазица. На просторот обраснат со шума се забележуваат урнатини од градби градени од камен и кал, фрагменти од керамички садови и згура од топено железо.
Употребливост
Употребливост (анг. usability) е термин со кој се определува леснотијата со која луѓето може да користат одредена алатка или друг објект за да постигнат определена цел. Употребливоста може да се однесува и на методите за мерење на употребливоста и изучувањето на принципите кои лежат во основа на перцепираната ефикасност или елеганција на објектот.
При интеракцијата човек-компјутер и во информатиката, употребливоста обично се однесува на елеганцијата и јасноста на дизајнирањето на интеракцијата со сметачки програм или мрежно место. Терминот исто така често се користи и во контекст на производи како електронски уреди за широка потрошувачка, или во областите на комуникации, објекти за трансфер на знаење (како книга-готвач, документ или е-систем за помош). Исто така може да се однесува на ефикасен дизајн на механички објекти како квака за врата или чекан.
Вовед
Примарното значење на употребливост е дека при дизајнирањето на даден објект се земени предвид психологијата и физиологијата на корисниците. На пример:
Со ширењето на употребата на комплексните компјутерски системи во секојдневниот живот, истовремено настанува пренатрупување на пазарот со конкурентски брендови. Ова во последните неколку години доведе до зголемување на популарноста и широкото признавање на употребливоста, оти компаниите ги прифаќаат придобивките од истражувањето и развојот на нивни производи со методи ориентирани кон корисниците, наместо кон технологијата. Преку разбирањето и истражувањето на интеракцијата помеѓу производот и корисникот, експертот за употребливост може да добие сознанија кои не може да се добијат преку традиционалните истражувања на пазарот, кои се ориентирани на компаниите. На пример, по набљудување и интервјуирање на корисниците, експертот за употребливост може да осознае непредвидени, а потребни функции или недостатоци во дизајнот.
Кај парадигмата на дизајн при кој корисникот е во центарот, производот се дизајнира со имање на ум на неговата целна група. Кај парадигмата на дизајн воден од корисниците, односно партиципативен дизајн, некои од корисниците стануваат вистински или де факто членови на тимот за дизајн.
Терминот „пријателски за корисникот“ (user friendly) често се користи како синоним за употребливост, иако може всушност да се однесува на пристапност. Употребата на термините „пријателски за корисникот“, „погодност за корисниците“ и слично треба да се избегнува, затоа што нема широко прифатени дефиниции за нив, а и често се користат несуштински.
Не постои консензус во врска со односот на ергономијата (или човечките фактори) и употребливоста. Некои автори ја сметаат употребливоста како софтверска специјализација од ергономијата како поширока тема. Другите ги сметаат за области кои се допираат, при што ергономијата се фокусира на физиолошки прашања (на пр. вртење на квака) а употребливоста на психолошки прашања (на пр. препонавање дека вратата може да се отвори со вртење на кваката).
Дефинирање на употребливоста
Употребливост често се поврзува со функционалностите на производот (главно во дефиницијата на ИСО), а дополнително може да се смета и за одлика на корисничкиот посредник (главно во рамките на прифатливоста на системи, која корисноста ја дели на полезност (utility) и употребливост). На пример, автомобил без рикверц може да се смета за неупотреблив според првата школа и безполезен според втората.
При проценката на употребливост на кориснички интерфејси, може да се користи и едноставна дефиниција како „перцепција на корисникот за делотворноста (соодветноста за намената) и ефикасноста (работа или време потребно за користење) на интерфејсот“. Секоја компонента може субјективно да се измери според претходно зададени критериуми, како што се „Принципите на дизајн на кориснички интерфејс“, при што се добиваат вредности, често изразани во проценти.
Важно е да се направи разлика помеѓу испробување на употребливост и употребливост при изработка. Испробувањето е мерка на леснотијата на користење на поризвод или софтвер. Наспроти тоа, употребливост при изработката (usability engineering) е процес на истражување и дизајн кој обезбедува производ со добра употребливост.
ИСО стандард
Документот „ISO 9126 (1991) Software Engineering Product Quality“, издаден од Интернационалната организација за стандардизација, ја дефинира употребливоста како:
Побарувања за употребливост
Други примери на нефункционални побарувања се: сигурност, портабилност, одржливост, погодност за испробување, ефикасност и интегритет. Како и другите нефункционални побарувања, употребливоста не може директно да се измери, туку мора да се квантифицира преку индеректни мерења или атрибути како што се, на пример, бројот на пријавени проблеми со лесностијата на користење на системот.
Прифатливост на системи
Консултантот за употребливост Јакоб Нилсен и професорот по информатика Бен Шнидерман одвоено имаат пишувано за рамки на прифатливост на системи, при што употребливоста е дел од „полезноста“ и се состои од:
Прашања поврзани со употребливоста
Употребливоста разгледува прашања од типот:
Одговорите на овие прашања може да се обезбедат преку анализа на корисниците и задачите на почеток на проектот.
Други прашања
Примери на начини за наоѓање одговори на овие и други прашања се: анализа на побарувања со фокус на корисниците, градење кориснички профили и испробување на употребливоста.
Заклучок
Употребливоста во последно време се смета за важен атрибут на квалитетот на софтверот и го има заслужено местото помеѓу потрадиционалните атрибути како перформанси и робустност. Затоа и различни академски програми се фокусираат на неа, а се имаат појавено и консултантски куќи специјализирани за оваа област, како и нудење вакви услуги од постоечки консултантски и фирми за дизајн.
Мачево
Мачево — село во Општина Берово, во областа Малешевија, во околината на градот Берово.
Географија и местоположба
Населбата се наоѓа во областа Малешевија, во северниот дел на територијата на Општина Берово, на патот Берово-Виница. Селото е рамничарско, на надморска височина од 790 метри. Од градот Берово, населбата е оддалечена 9 километри.
Атарот зафаќа простор од 9,7 км2. На него обработливото земјиште зазема површина од 371 хектар, на пасиштата отпаѓаат 309 хектари, а на шумите 249 хектари.
Историја
Во XIX век, Мачево било христијанско село во рамките на Малешевската каза на Отоманското Царство. Селото се претпоставува дека го добива името "Мачево" бидејќи било често мачено од другите села.
Стопанство
Селото, во основа, има полјоделска функција.
Население
Според податоците на Васил К’нчов („Македонија. Етнографија и статистика“) од 1900 година, во селото Мачево имало 340 жители. По податоците на секретарот на Бугарската егзархија, Димитар Мишев („La Macédoine et sa Population Chrétienne“) во 1905 година во Мачево имало 264 жители.
Селото е мало и во 1961 година броело 297 жители, а во 1994 година се намалил на 216 жители, македонско население. Според пописот од 2002 година, во селото живееле 206 жители, сите Македонци.
Според последниот попис од 2021 година, во селото живееле 143 жители, од кои 140 Македонци и 3 лица без податоци.
Самоуправа и политика
Селото влегува во рамките на Општина Берово, една од малкуте општини кои не биле изменети со новата територијална поделба на Македонија во 2004 година. Во периодот од 1996-2004 година, селото било во рамките на некогашната Општина Берово.
Во периодот 1950-1952, селото било дел од некогашната општина Робово, во која влегувале селата Мачево, Робово и Умлена.
Во периодот 1955-1996 година, селото се наоѓало во рамките на големата Општина Берово.
Избирачко место
Во селото постои избирачкото место бр. 0011 според Државната изборна комисија, сместено во просториите на основното училиште.
На претседателските избори во 2019 година, на ова избирачко место биле запишани вкупно 138 гласачи.
Турски ресенски дијалект
Турскиот ресенски дијалект или турскиот ресенски говор е дијалект на турскиот јазик кој се зборува на територијата на Ресен и ресенско, односно административната општина Ресен. Дијалектот спаѓа во групата на југозападни турски дијалекти во Македонија. Дијалектот е признат како културно нематеријално наследство на Република Македонија од категоријата на „особено значење“ и поткатегоријата „исклучително значење“.
Распространетост
Овој дијалект се користи од страна на Турците на територијата на Општина Ресен, е во активна употреба денес и е доста јазично богат имајќи ја предвид позицијата на Ресен во рамките на Отоманската Империја. Споделува доста одлики со останатите западнорумелиски турски дијалекти.
Дијалектот е дел од групата на дијалекти кои се наоѓа помеѓу турската охридска дијалектна група од една страна, и турската битолска дијалектна група од друга страна.
Фонолошки особини
Дијалектот има јазични особини кои се слични со останатите југозападни турски говори. Дијалектот има употреба на осум самогласки, но има и нетурски вокали кои се алофони и кои навлегле во јазикот преку арапскиот или персискиот. Значително за овој дијалект или говор е вокалната замена на фонетско ниво, како на пример:
Интересно и нетипично за турскиот јазик е што дијалектот има вокал /ts/ (ц), што е влијание од македонскиот. Под македонско влијание биле и согласките „к“, „г“ и „л“, кои имаат меки верзии: geik<geyik, k?y<k?y, bоle<b?yle, а пред тврдите вокали се изговараат тврдо: dag<da?, alva<helvа.
Дополнително има присуство на меко /h/.
Морфолошки особини
Некои значајни морфолошки особини на дијалектот се:
18Д/Перине–Мркос
18Д/Перине–Мркос е периодична комета во Сончевиот Систем, првично откриена од американско-аргентинскиот астроном Чарлс Дилон Перин (Лик опсерваторија, Калифорнија, Соединетите Американски Држави) на 9 декември 1896 година. Некое време се сметаше дека е фрагмент од Кометата на Биела.
Се сметала за изгубена по појавувањето во 1909 година, но била повторно откриен од чешкиот астроном Антонин Мркос (Опсерваторија Скалнате Плесо, Словачка) на 19 октомври 1955 година, користејќи обичен двоглед, подоцна потврдено како 18D од Лиланд Е. Канингам (Опсерваторија Леушнер, Универзитет во Калифорнија, Беркли).
Кометата последен пат била забележана за време на перихелскиот премин во 1968 година кога поминала 0,3144 AU од Земјата. Кометата не забележано за време на следните перихелни пасуси:
Следниот предвиден премин на перихел ќе биде на 2025-јан-01 но кометата моментално се смета за изгубена бидејќи не е видена од јануари 1969 година.
Зоран Китанов
Зоран Китанов (11 јуни 1963, Струмица) – политичар и поранешен директор на ЈП за Државни патишта.
Образование
Дипломира на Правниот факултет, отсек правосудство, при Универзитетот „Св. Кирил и Методиј“ во Скопје.
Кариера
По дипломирањето, започнува со работа во меѓународна шпедиција, каде и како Менаџер успешно работи до 1997 г. Потоа продолжува со работа во АД Македонски Телеком како Менаџер за правни работи, каде останува до 2005 г.
Во 2011 г. започнува со работа како Директор во ЈП „Струмица-Гас“ и со успех спроведува проект за гасификација на град Струмица.
Следните шест години продолжува со реализација на проектот гасификација на Струмица и реализира 35,000 метри гасоводна мрежа, декомпресиска станица со капацитет од 2500 м3/час, преку 30 мерно регулаторни станици и др. Во текот на целиот овој период се направени и првите гасни приклучоци на домаќинства во РМ, а во понатамошниот период и на стопански субјекти и отпочната е реализација на гасификација на земјоделски парцели со цел да се прекине со користење на дрвото како загревен елемент на оранжерии како би се спречило сечењето на шумите и зголеменото загадување на животната средина.
Китанов е добитник на општествени признанија и награди за овој проект, а учествува и на многу дебати и конгресни гостувања, вклучително и како демонстратор на симпозиуми, организирани од страна на амбасадите на САД И ЕУ.
Во изминатите години учествува и на симпозиуми на Енергетската заедница со седиште во Виена, каде ЈП „Струмица-Гас“ е прва институција од РМ примена во оваа заедница.
Фалкенхаген
Фалкенхаген (Falkenhagen) — општина во округот Меркиш-Одерланд, во Бранденбург, Германија.
Автомобилски регистарски таблички во Азербејџан
Автомобилските регистарски таблички на Азербејџан обично се составени од две бројки, тире, две букви, тире и три бројко (пр. 10-ЈА-001), табличките се со црни карактери на бела позадинина. Нивната големина е иста како на европските и вообичаено го имаат развеаното знаме на Азербејџан и автомобилскиот код на Азербејџан 'AZ' на левата страна.
Ознаки на автомобилот
Првите две бројки означуваат во кој регион е регистриран автомобилот, а другите две букви мора да ја содржат буквата 'J'.
Кодови во Нахичеван:
Манастир (Лактиње)
Манастир — археолошко наоѓалиште во охридското село Лактиње, Општина Дебрца. Претставува населба и црква од средниот век.
Се наоѓа на околу 8 км западно од селото и 3 км источно од Песочанска Река (Радомирска Река), преку врвот Славеј, на мала падина која денес е обрасната со густа растителност. На просторот се забележуваат урнатини од градба - црква со крстовидна основа. Северно од овој простор, теренот упатува на постоење на мала населба.
Список на државни водачи во 39 година
Ова е список на државни водачи во 9 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Огин (весник)
Огин — весник, орган на Третата македонска ударна бригада. Првиот број се појавил на 11 март, 1944 година, на македонски јазик. Првите броеви биле пишувани ракописно, а подоцна биле печатени на шапилографска техника. Излегле 7 броја.
NGC 91
NGC 91 — ѕвезда во соѕвездието Андромеда, заведена во Новиот општ каталог на длабоконебесни тела.
Откривање
Објектот е откриен на 26 октомври 1854 година од страна на Вилијам Парсонс, со помош на рефлекторски телескоп, чијашто леќа имала пречник од 72 см.
Податоци од набљудување
Според морфолошката класификација на галаксиите, NGC 91 е од видот *. Видливиот сјај во рамките на интервалот од минималната до максималната честота 15,1 m.
Други поделби
Проучување на NGC 91 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во рамките на атласот на длабокото небо, Уранометрија 2000.00, објектот припаѓа на групата означена со бројот 126. Во Каталогот на основни ѕвезди (GSC) е групиран под бројот 1186. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1188.
Ангела Јанкуловска
Ангела Јанкуловска (Битола, 27 јули 2002) – македонска ракометарка.
Кариера
Ангела Јанкуловска својата кариера ја започнува во дресот на Пелистер, каде од 2020 година игра во сениорскиот тим.
Осатка
Поимот Осатка може да се однесува на:
Фихтенхее
Фихтенхее (Fichtenhöhe) — општина во округот Меркиш-Одерланд, во Бранденбург, Германија.
Алберсдорф (Тирингија)
Алберсдорф (Albersdorf) — општина во округот Зале-Холцланд, во сојузната покраина Тирингија, Германија.
Географија
Селото се наоѓа на Тириншки Холцланд, околу 15 километри источно од центарот на Јена.
NGC 6495
NGC 6495 — елиптична галаксија во соѕвездието Херкул, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6495 се споменува и како UGC 11034, MCG 3-45-39, CGCG 112-70, CGCG 113-4, NPM1G +18.0527.
Откривање
Објектот е откриен на 11 мај 1864 година од страна на Алберт Март, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 6495 е од видот E1. Видливиот сјај со голо око изнесува 12,2 m, а оној во рамките на интервалот од минималната до максималната честота 13,2 m, додека површинскиот сјај изнесува 13,5 m/лм2. NGC 6495 има привидни димензии од 2' х 1,8'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 17 ч 54 м 50,7 с, а неговата деклинација, односно висината на лакот на тој агол, +18° 19' 39"". Положбениот агол на објектот е во износ од 69°.
СЕХА лига
СЕХА лигата (поради спонзорство СЕХА Газпром лига) е регионална ракометна лига во која тековно учествуваат екипи од Белорусија, Македонија, Словачка, Србија, Унгарија и Хрватска. Седиштето на лигата се наоѓа во Загреб, Хрватска, а претседател на лигата е Михајло Михајловски. Вардар е најуспешна екипа, со освоени пет титули, една повеќе од Веспрем, кој четири пати бил победник.
Историја
Основањето на регионалната лига ја предложила ракометната федерација на БИХ. Во февруари 2011 година во Белград е одржан состанок на кој е донесено создавањето на регионалната лига. На 25 мај во Загреб е потпишан договор за создавање на регионална ракометна лига.
Завршниот турнир се одигра во Арена Загреб на 14 и 15 април 2012 година. Во финалето играа македонските клубови РК Вардар ПРО и РК Металург. Прв победник на лигата е РК Вардар ПРО од Скопје. Од сезоната 2016–17, на лигата се приклучуваат клубови од Словенија.
Победници
Ова е списокот на победници, финалисти и учесници на турнирите на најдобрите четири во СЕХА лигата.
Куќа на Ќазим-бег
Куќа на Ќазим-бег (наречена и Бегова куќа) — стара куќа во градот Виница, прогласена за културно наследство на Македонија.
Милениум
Милениум (кованка од лат. mille = „илјада“ и annus = „година“) или илјадалетие е временски период еднаков на илјада години.
Поимот често се користи за конкретни периоди од илјада години што почнуваат и завршуваат во одредено место на календарот (како година 1) или во понатамошни години кои се целобројни содржатели на илјадата години потоа, но може и да се употреби за таков период што почнува со било кој датум. Во тој случај ваквото означување има верско или теолошко значење (на пр. кај миленијаризмот).
Сметање
Милениумите, како временски единици во минатото, се означуваат со редни броеви. Така, велиме: прв милениум (се пишува „I милениум“), втор милениум („II милениум“) итн. Постојат два приода кон сметањето на милениумите.
Според европските календари како Грегоријанскиот, броењето почнува од година 1. Така секој илјадагодишен период завршува во година со три нули (на пр. прв милениум н.е. завршува во 1000, а почнува со 1001. Меѓутоа во секојдневието ужива популарност верувањето дека милениумот треба да започне со округла цифра (т.е. 1000, 2000 итн.)
Вториот приод е броењето да започне со нула. Ваквото сметање е утврдено со стандардот ISO 8601, усвоен со закон во разни земји, и одговара на начинот на сметање во астрономското сметање, кое исто така почнува од 0. Сметајќи вака, милениумот почнува со x000 и завршува со x999.
Вториот приод има два начина на претставување: еден според ISO 8601 што содржи 1000 години, а другиот според традиционалниот календар кој почнува од година 1, и затоа има 999 години.
Црква „Св. Мина и Св. Недела“ - Сер
Свети Мина и Света Недела (Ιερό Παρεκκλήσιο Ἁγίων Μηνᾶ καί Κυριακῆς) — црква во градот Сер, Егејска Македонија. Влегува во состав на Серско-нигритската епархија на Цариградската патријаршија.
Историја
Храмот е сместен на улиците „Евталија Адам“ и „Акрополис“, во северниот дел на градот. Изграден е врз остатоците од средновековна црква, посветена на Света Недела. Подигнат е во 1837 г. според камената плоча на него. По 50 години е обновен. Изгорел за време на Втората балканска војна во јуни 1913 г. Неговата обнова започнала во 1939 г. благодарение на ктиторката Евгенија Валала, и храмот веќе бил посветен на Свети Мина. Осветен е во 1985 г. оД митрополитот Максим Серски. Во 2007 г. е повторно обновен и живописан од зографот Николаос Голас.
Иконите „Свети Власиј“ (1850) и „Рождество Христово“ (1852) се дело на зографот Јаков Мелнички.
Браница (Спанчево)
Браница — археолошко наоѓалиште во кочанското село Спанчево. Наоѓалиштето претставува населба од римско време.
Црква „Св. Пантелејмон“ - Битола
'''Св. Пантелејмон''' — црква во Битола, која се наоѓа во близина на Студентскиот дом. На 9 август е главната слава на црквата, кога се собираат луѓе да запалат свеќи за здравје, и да се напијат од светата вода која извира во бунарчето кое се наоѓа во црквата. На тој ден се организира и панаѓур каде се продаваат играчки за најмалите.
Методиј II Цариградски
Методиј II Цариградски — Вселенски патријарх по смртта на Герман II начествувал само три месеци кога починал во 1240 година.
Пред да биде избран за патријарх, тој бил опат во манастир во Никеја. Поради краткото начелствување немал можност за значајни дела.
Тунел под скопското кале
Тунелот под Кале е дел од нацрт-верзијата на деталниот урбанистички план за месноста Тетовска трошарина, како продолжение на булеварот Свети Климент Охридски, усвоен од страна на Советот на општината Центар. Тунелот ќе биде долг 180 метри и ќе минува во близина на Калето. Сообраќајницата ќе има четири коловозни ленти, односно 14 метри широчина и плус околу два метра заштитни тротоари, кои ќе се користат при сервисирањето и одржувањето на коловозите. Движењето на пешаците по овие тротоари нема да биде дозволено, односно тунелот ќе го користат само возила.
Тунелот постои во генералните урбанистички планови уште од 1965 година, потоа е потврден и во плановите од 1985 и 2002 година. Тој ќе има олеснителна функција во однос на сообраќајниот метеж. Влезот на тунелот би бил во близина на лизгалиштето. Ќе минува под Музејот на современата уметност.
Според проектот на градежниот инженер Лазо Чакаровски, сообраќајницата би требало да тргнува кај Мала станица, односно во близина на зградата на "Нова Македонија", се движи по булеварот Климент Охридски. По вкрстувањето со Партизанска и откако ќе се измине Соборниот храм Св. Климент Охридски улицата се издигнува на мостовска конструкција. Под мостовската конструкција си останува булеварот Климент Охридски по кој како и сега, може да се одвива сообраќај. Улицата ќе лежи на единечни столбови кои предвидено е да се издигнат во средишното зеленило на булеварот Климент Охридски така што новата сообраќајница ќе биде токму паралелна на сегашниот булевар. По издигнувањето после Соборниот храм, сообраќајницата продолжува кон Влада и излегува на Вардар минувајќи низ надземниот паркинг на Владата, покрај "Жабарот" го минува Вардар и во близина на лизгалиштето, каде депресијата на ридот е најниска, со тунел влегува под Кале. Од другата страна на Кале тунелот излегува на крстосницата кај касарната "Илинден" каде е предвидена кружна клучка, и од тука, избегнувајќи ја Топаана излегува на улицата Македонско - косовска ударна бригада, во близина на крстосницата со Џон Кенеди. Оваа нова сообраќјаница предвидено е да биде брза. По неа ќе се вози со 80 километри на час, без застој. Таа нема семафори, ниту пак вкрстувања со други улици, а со неа се скокаат Илинденска, Димитрие Туцовиќ, Загрепска, Лазар Личеновски и улицата Топаанска после тунелот. Со овоие поголеми улици новата сообраќаница би се вкрстувала доколку се гради по земја. По неа би се пренасочил целиот сообраќај запад - исток во Скопје, вклучувајќи ги тука и оние кои од Куманово одат кон Тетово или обратно. Експертите велат дека ова ќе биде улица која ќе биде основа на примарната сообраќајна мрежа во Скопје.
Земјиштето под Калето е меко бидејќи се работи за седиментна карпа, која лесно може да се пробуши и поради тоа нема да има поголем проблем во изградбата. Продолжението на булеварот е замислено со два коловози, колку што има и сегашното решение, а на излезот кај Лазар Личеновски, според градежниот инженер Благој Гајдов, се предлага да се направи надвозник кој ќе го премости тунелот и ќе обезбеди непрекинат тек на улицата. Идејата за тунел под Кале и пробивање на булеварот Свети Климент Охридски постоела уште во 1955 година. Главната придобивка од реализацијата на проектот е растоварување на целиот сообраќај кој минува преку Бит-пазар, а особено метежот на крстосницата кај Судска палата, каде што е проценето дека дневно поминуваат и повеќе од 86.000 возила. Пред неколку години на правецот на булеварот нелегално почнал да се гради објект, тогашните власти издале локација за магацин со управна зграда на претпријатието „Рудине“, на левата страна на Вардар. И покрај пријавите за стопирање на изградбата, таа упорно се граделе без некој да ја санкционира, за најпосле во 2003 година Републичката градежна инспекција да донесе решение за нејзино уривање. Тогаш биле направени пресметки според кои за реализација на овој рпоект би биле потребни околу 16 милиони евра.
Житомир
Житомир (Житомир) — град на реката Тетеррв во централниот дел на Украина. Тој е административен центар на Житомирската област и административен центар на околниот Житомирски реон, во рамките на областа. Градот бил основан уште во X век, и одиграл важна културно-општествена улога во историјата на Украина.
Мила Трајковиќ
Мила Трајковиќ (17 ноември 2000, Куманово) – македонска ракометарка.
Кариера
Добива награда за најдобра ракометарка на Фајн фор турнирот од Купот на Македонија во 2019 година.
Од 2017 година е дел од младинската ракометна репрезентација на Македонија.
SS Лебед
SS Лебед е променлива ѕвезда во северното соѕвездие Лебед. Станува збор за прототип на подкласа на џуџести нови кои имаат само нормални избувнувања. Вообичаено се менува од 12 величина до 8 величина во текот на 1–2 дена секои 7 до 8 недели. Северната деклинација на SS Лебед (околу 44° N) ја прави ѕвездата скоро околуполарна од европските и американските повратници, што овозможува голем број ос светските аматерски астрономи да го следат нејзиното однесување. Дополнително, бидејќи ѕвездата е спроти богатата позадина на Млечниот Пат, телескопското набљудувае на околината на SS Лебед содржи бројни ѕвезди за светлосна споредба.
SS Лебед, како и сите останати катаклизмични нови, се состои од близок двоен систем. Една од составниците е ѕвезда црвено џуџе, поладна ѕвезда од Сонцето, додека пак другата е бело џуџе. Изучувањата покажуваат дека ѕвездите во ситемот SS Лебед се на растојание од (од површина до површина) „само# 160.000 km или помалку. Двете ѕвезди се толку близо што тие ги завршуваат своите орбитални периоди за нешто над 6,5 часа. Наксоеноста на системот е пресметана дека изнесува 50 степени, што пак ја определува масата од 0,6 сончеви маси за белото џуџе и 0,4  црвеното џуџе.
Астрономски гледано, SS Лебед е исто така доста близу. Првично се мислело дека е на растојание од 90 до 100 светлосни години, нејзиното растојание е препресметано во 1952 година и изнесувало 400 светлосни години. Во 2007 година податоците добиени од вселенскиот телескоп Хабл определија растојание од 540 светлосни години, и оваа вредност предизвика проблем со теоријата за џуџести нови, ова повторно беше проверено во 2010–2012 година користејќи радиоастрометрија со VLBI, што дало помало растојание од 114 ± 2 parsec. Оваа вредност е во согласност со претходно добиените вредности од (≈400 светлсони години), и во целост ги остранува потешкотиите со големото растојание кај џуџестите нови.
Лелешница (Лескоец)
Лелешница — археолошко наоѓалиште во охридското село Лактиње, Општина Дебрца. Претставува некропола и доцната антика.
Наодите се чуваат во Заводот и музеј во Охрид.
Мануил II Цариградски
Мануил II Цариграски — Вселенски патријарх од 1244 до 1255 година.
Лицен (Бранденбург)
Лицен (Lietzen) — општина во округот Меркиш-Одерланд, во Бранденбург, Германија.
Список на милениуми
Ова е список на статии за милениуми:
Фленсбург (појаснување)
Фленсбург може да се однесува за:
Семирамидини висечки градини
Семирамидините висечки градини се едно од Седумте светски чуда, чија локација сè уште не е утврдена. Според преданието, изградени се од Набукодоносор II околу 600 п.н.е. за неговата жена која копнеела по родниот крај каде имало бујна вегетација.
Овие бујни висечки градини се опширно документирани од старогрчките историчари како Страбон и Диодор Сицилиски, но освен тоа, нема наоди кои би го потврдиле нивното постоење, т.е. не постои ниту еден вавилонски запис кој зборува за ваква градина. Иако се собрани извесни наоди кои укажуваат на нешто такво, тие не го потврдуваат она што ние го знаеме од историчарите, што впрочем личи на фантазирање. Низ вековите локацијата на градината можеби се помешала со градина во Нинива, бидејќи таму наоѓаме јасни прикази на градини. Текстот на овие таблици зборува за (можна) употреба на направа слична на Архимедовиот винт за подигање на вода на дадена височина. Доколку навистина постоеле овие градини, веројатно е дека биле уништени некаде после првиот век од нашата ера.
Герман II Цариградски
Герман II Царирадски — Вселенски патријарх (во прогон во Никеја) од 1223 сè до неговата смрт во 1240 година.
Тој бил родум од Арнавуткој во втората половина од век. За време на Четвртата крстоносна војна во 1204 година, тој служел како ѓакон во Аја Софија, по грабежот на Цариград, се повлекол во манастир во Баликесир.
Во 1223 година, тој бил избран за Вселенски патријарх од царот Јован III, во Никеја каде се префрлила престолнината по падот на Цариград. Герман започнал да начелствува од 4 јануари 1223 година, и брзо се покажал како корисен сојузник на Јован III. За време на неговиот патријархат, Германиј целел повторно да го воспостави својот авторитет како водач на поделениот православен свет, сето воа го правел истовремено поддржувајќи го Јован III во неговата борба за наследство на византискиот престол. Герман се судрил и со прелатите на Епир за нивната поддршка епирските владетели, и особено архиепископот Охридски, Димитар Хоматијан, кој начествувал со крунисувањето на Теодор Комнин Дука како цар на Солун, со што директно се предизвикувало владеењето од Никеја. По поразот на Епир во Клокотница во 1230 година, епирските епископи биле придобиени постепено во 1232 година, расколот бил залечен со Епирската црква која го признала неговиот авторитет, при што следела посета на областа од страна на Герман во 1238 година.
За споредба, Герман бил волен даги согледа реалните политички состојби поврзани со Бугарската црква, признавајќи ја како малд патријархат во 1235 година. Делумно ова било резултат на политичка потреба, како услов за сојузот на Јован III и бугарскиот цар Иван Асен II, но и тоа бил потребен чекор за да се ослободи Бугарската црква од нејзината покорност кон Рим. Истите мотиви стојат и зад призанвањето на афтокефалноста на Српската црква.
Иако олем критичар на очигледните грешки на Католичката црква, и автор на многу договори против католиците, тој бил првично волен да направи одредено приближување со Рим. Во 1232 година, тој испратил група на францисканци, со чие држење и желба за помирување тој бил восхитен, како пратерници до папата. Герман предложил спроведување на целосен екуменски собор, со цел на обединување на црквите. Како одговор, делегација на францисканци и доминиканци пристигнале во Никеја во 1234 година, но нивниот ред бил ограничен: не им било дадена согласност да започнат преговори, туку смо да ги слушнат царот и патријархот. Латинската делагација присуствувала на соборот одржан во Ќемалпаша, но истиот завршил со горчина меѓу византијците и латините. Папските пратеници си заминале за Рим, додека Никејското Царство го нападнало Цариград.
Список на државни водачи во 40 година
Ова е список на државни водачи во 0 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Молекуларна машина
Молекуларна машина или наномашина е секој цел број на молекуларни компоненти кои произведуваат квазимеханички движења (излез) како одговор на специфични дразби (влез). Овој израз најчесто се употребува како општ поим за молекули кои едноставно ги имитираат функциите што се случуваат на макроскопско ниво. Поимот е исто така чест во нанотехнологијата, каде се претпоставува постоење на низа сложени молекуларни машини за конструкција на наноасемблери. Молекуларните машини можат да се поделат на две пошироки категории: синтетички и биолошки.
Молекуларните системи способни да ја менуваат рамнотежата на хемиските или механичките процеси претставуваат потенцијална важна гранка на хемијата и нанотехнологијата. Бидејќи градиентот добиен од овој процес може да изведува корисна работа, овие типови на системи, по дефиниција, се пример за молекуларни машини.
Осатка (плевел)
Осатка или див јачмен – вид едногодишна трева слична со јачменот. Ареалот на распространетост на видот се простира по поголемиот дел на Европа (од југот на Шведска до Средоземното Море, југозападна Азија, Иран . Била пренесена и во Северна Америка.
TT Лебед
TT Лебед — јаглеродна ѕвезда. Се наоѓа на растојание од 561 pc од Земјата во соѕвездието Лебед. Светлосната привидна величина изнесува 7,44. Наречена е јаглеродна ѕвезда бидејќи има висок однос на јаглерод наспроти кислород во површинските слоеви. Јаглеродот е добиен од соединувањето на хелиумот, присутен во внатрешноста на ѕвездата. Слој од јаглерод моноксид, со пречник од половина светлосна година, бил исфрлен пред 6.000 години односно пред да ја набљудуваме во сегашната состојба од Земјата.
Жан II Ерусалимски
Жан II Ерусалимски (1259 или околу 1267 – 20 мај 1285 година во Никозија) ― најстариот син на Иго III Кипарски и Изабела Ибелинска. Тој го наследил својот татко како крал на Кипар (како Жан I) на 24 март и бил крунисан во Свеата Софија, Никозија на 11 мај 1284 година. На неговото наследување како крал на Ерусалим се спротивставил Карло I Неаполски, кој исто така го нарушил наследството на неговиот татко. Жан починал следната година на 20 мај, никогаш не се оженил и не оставил деца. Тој бил погребан во црквата Свети Димитрија или според некои Свтеа Софија, во Никозија. Според некои автори тој бил отруен од неговите браќа, од кои едниот, Анри II, го наследил во Кипар и Ерусалим.
Играчка
Играчки — сите средства што децата ги користат во игра. Овој поим обично се поврзува со деца или домашни миленици, иако и возрасните и животните во природата понекогаш користат играчки. Тие можат да бидат направени од дрво, пластика, метал и други материјали. Покрај фабричките играчки, во игра често се користат и предмети со друга основна намена. Играчките се важни за развојот на децата, бидејќи преку игра тие ги развиваат моторните вештини, координацијата и учат и стекнуваат различни вештини и знаења.
Мортеза Мотахари
Мортеза Мотахари (  , исто така романизиран како „Mortezā Motahharī“; 31 јануари 1919 година – 1 мај 1979 година) бил ирански дванаесетверски шиитски научник, филозоф, предавач. Се смета дека Мотахари имал важно влијание врз идеологиите на Исламската Република, меѓу другото. Тој бил ко-основач на Хосеиније Ершад и Здружението на борбено свештенство ( Jāme'e-ye Rowhāniyat-e Mobārez ). Тој бил ученик на Рухолах Хомеини за време на владеењето на Шахот и го формирал Советот на Исламската револуција на барање на Хомеини. Тој бил претседател на советот во времето на неговиот атентат.
Играчка
Играчката е материјален елемент за игра што со своите својства значително влијае на нејзиниот тек и содржина. Играчката е неопходен придружник на играта, дури и кога всушност не е присутна во неа, бидејќи постои во памтењето, имагинација и претставите на детето. Многу игри се изведуваат со помош на материјали кои не се специјално направени за оваа намена. Еден од најомилените прибори за игра е кујнскиот прибор, потоа некои апарати или нивни делови, стари лименки... Играчките, во потесна смисла на зборот, се предмети што се произведени занаетчисски или индустриски за да се користат за игра. Играчката има воспитно-образовна вредност доколку задоволува една од автентичните потреби на детето и му овозможува со своите особини, активности кои придонесуваат за негов развој и учење. Играчките се користеле уште од праисторијата. Тоа го потврдуваат разни предмети пронајдени при археолошките ископувања.
Мортеза Мотахари
Ран живот
Мотахари е роден во Фариман. Годината на раѓање е неизвесна; при што некои извори ја даваат 1919 година, а други ја наведуваат како 1920 година. Од 1944 до 1952 година присуствувал на Хаузата во Ком, а потоа заминал за Техеран. Неговиот дедо бил истакнат религиозен научник во провинцијата Систан и бидејќи тој патувал со своето семејство во провинцијата Хорасан, има малку информации за неговото потекло како Систанец. Неговиот татко Шејх Мохамед Хосеини исто така бил еминентна личност во неговото село Фариман, кој бил почитуван од луѓето. Тој се сметал за еден од учениците на Ахунд Хорасани, а освен тоа му се восхитувал на ајатолахот Мараши Наџафи.
Играчка
Функции на играчките
Неопходно е на децата да им се дадат на располагање функционални играчки, лесни за ракување и безопасни материјали од секојдневната стварност или нивни стилизирани копии. На децата им требаат играчки за да учествуваат во обичниот животните, подражавани или замислени ситуации, т.е. игри, а сето тоа ја гради детската личност и развива способности и подготвува за голем број функции што ги очекуваат во животот. Играчките му овозможуваат на детето да научи за сопствените можности и да го изрази она што го замислил, му служат за имагинација, невоздржано изразување на чувства, за воспоставување односи со други деца, за размена на идеи и позитивни емоции. Сето тоа е неопходно за стекнување на потребното искуство во целиот подоцнежен живот и развојот на неговата личност. Играчките се предуслов за богата, плодна, имагинативна, привлечна и развојно потикнувачка игра. Функционалната вредност на играчката се гледа во тоа што детето може да прави со неа или на неа. Преку играчките, детето доаѓа во допир со работи со кои инаку не може да ракува во светот на возрасните и успева на одреден начин да им се доближи, за што е многу побудено. Играчките во различни видови игри имаат и различни намени. Во игрите со имагинација и играње улоги, тие помагаат да се создаде замислената ситуација. Во подвижните игри, тие служат како реквизити. Во конструкторските игри како материјал за остварување на замислите. Во игрите на маса, печатени како шема, според која или на која се одвива играта. Дидактички игри наменети да го подобрат детското искуство и учење - лото, квизови; што е од големо значење за когнитивниот развој... Формативната вредност на играчките е важна особено за социо-емоционалниот развој на децата.
Мортеза Мотахари
Образование
На 5-годишна возраст, Мортеза Мотахари отишол на училиште без да ги извести своите родители. На дванаесетгодишна возраст ги научил прелиминарните исламски науки од својот татко. Тој, исто така, отишол во богословијата во Машхад и студирал таму две години во училиштето на Абд ул-Кан заедно со неговиот брат. Но, неговите студии останале недовршени во богословијата во Машхад поради проблемите со кои се соочило неговото семејство, при што бил обврзан да се врати во Фариман за да им помогне.
Играчка
Видови играчки
Постојат неколку критериуми според кои може да се класифицираат играчките. Доколку една играчка може да се класифицира според повеќе индикатори, поголеми се можностите за нејзино користење, како и нејзината образовна вредност. Критериумите според кои е можно да се класифицираат играчките се како што следува:
Мортеза Мотахари
Образование
Според самиот извештај на Мотахари, во овој период тој можел да проучува голем број историски книги. Токму во овој период тој се соочил со прашања за светоглед како што бил проблемот со Бог. Тој го сметал Ага Мирза Махди Шахид Разави за еминентен мајстор во рационалните науки. Решил да оди во Ком во 1315 година ( Сончев хиџри календар ).
Играчка
Возраста како критериум за класификација на играчките
Возраста влијае на улогата на играчките во детската игра. Има играчки за сите возрасти (топки), но начинот на кој се користат се разликува во различни периоди од животот на детето. Помалите деца, под впечаток на новитетот, поминуваат повеќе време за да ја запознаат играчката со која првпат се среќаваат, додека постарите деца по краток увид преминуваат на нејзино побрзо систематско испитување. Соочени со неколку нови предмети, помалите деца избираат еден од нив, занемарувајќи ги другите, додека поголемите деца систематски ги гледаат и ги пробуваат сите. Постаро дете ќе стави кукла во обична кутија замислувајќи дека е кревет, додека помладите сакаат вистински кревет за кукла, смалена копија од вистински кревет. Тоа значи дека играта на имагинација се развива во насока на зголемување на оддалеченоста од видената ситуација кон замислена, мисловна ситуација, кога самата активност сè повеќе се одвојува од предметите што се потребни за неа. Кај постарите возрасти може да сретнеме и игри без материјално потпирање на играчките.
Мортеза Мотахари
Образование
Конечно се вселил во училиштето Фејзих во Ком. Тој ги проучувал книгите Кифајах и Макасеб во шиитската јуриспруденција под инструкции на ајатолахот Сејед Мохакек Јазди популарно познат како Дамад. Тој, исто така, учествувал на предавањата на хоџат Кух Камарехеи и барал знаење од Садр ал-Дин ал-Садр, Мохамад Таки Хансари, Голпајгани, Ахмад Кансари и Наџафи Мараши.
Кога ајатолахот Боруџерди емигрирал во Ком, Мотахари можел да учествува на неговите курсеви за Принципи на јуриспруденцијата. Ајатолахот Монтазери бил негов соученик во овој период.
Играчка
Возраста како критериум за класификација на играчките
Тргнувајќи од споменатите особини на детската игра, нејзината намена и потребите на децата на различни возрасти, направена е следната поделба на играчки препорачани за одредени возрасти во предучилишното детство:
Мортеза Мотахари
Образование
Подоцна, Мотахари емигрирал во Исфахан поради топлата клима во Ком. Таму се запознал со Хаџ Али Ага Ширази, кој бил учител на Нахџ ал-Балага во 1320 година ( соларен хиџри календар ), кого Мотахари секогаш го опишувал со чест. Подоцна, тој се приклучил на Универзитетот во Техеран, каде што предавал филозофија 22 години. Помеѓу 1965 и 1973 година тој исто така одржувал редовни предавања во Хосеиније Ершад во северен Техеран.
Мотахари напишал неколку книги за исламот, Иран и историски теми. Неговиот акцент бил на поучувањето наместо на пишувањето. Меѓутоа, по неговата смрт, некои од неговите студенти работеле на запишување на неговите предавања и објавување како книги. Од средината на 2008 година, „Публикацијата Садра“ објавила повеќе од шеесет тома од Мотахари. За Мотахари биле напишани речиси 30 книги или цитирани од неговите говори.
Мортеза Мотахари се спротивставил на, како што ги нарече, групите кои „зависат од други училишта, особено од материјалистички училишта“, но кои ги претставувале овие „странски идеи со исламски амблеми“. Во една статија од јуни 1977 година, тој напишал за да ги предупреди „сите големи исламски власти“ за опасноста од „овие надворешни влијателни идеи под изговор и знаме на исламот“. Се смета дека тој мислел на Народните муџахедини на Иран и групата Фуркан.
Играчка
Возраста како критериум за класификација на играчките
Истите играчки, кои се користат во пораната возраст. Потоа, обрач, додатоци за игри на лекари, готвачи... Со повеќе облека за преправање (маскирање), јажиња за скокање и качување, патеки за автомобили, покомплицирани сложувалки, сложувалки и мозаици, кукли џинџол, многу различни додатоци за сликање, цртање, лепило, колаж хартија, мониста за жици, пластелин, шатор и куќа...
Истите играчки, кои се користат во порана возраст. Со уште повеќе материјали за сликање, цртање и моделирање, конструкторски материјали со посложена структура и со ситни елементи, мозаици, многу облека и реквизити за облекување и преправање (маскирање), печатени игри за на маса, домино, картички, сложувалки, велосипед, шраф, шипка, фудбалска топка, разни материјали за драмски игри - Семејства и продавници... потоа кукли и мебел за нив, играчки со животински фигури, автомобили...
Мортеза Мотахари
Образование
Мотахари бил свекор на поранешниот секретар на Советот за национална безбедност на Иран, Али Лариџани. Токму по советот на Мотахари, Лариџани се префрлил од компјутерски науки на Западна филозофија за постдипломски студии.